DISSERTATIO  MEDICA 

INAUGURALIS, 


MORBO  COXARIO. 


Morbus,  de  quo  in  animo  est  pauca  dis- 
serere,  inter  saevissimos,  quibus  obnoxium 
est  corpus  humanum,  jure  est  recensitus  ; 
et  qui  nimis  frequenter  ostendit  medentes, 
ad  ejus  repugnandas  incursiones,  minime  va¬ 
lere.  Haec  tetra  pestis  in  his  terris  saepis¬ 
sime  grassatur,  et  aequo  fere  pulsat  pede. 
Pauperum  tabernas  regumque  turres  j’’ 


I 

cujus  descriptio  fieri  aliter  non  potest  quam 
man^a,  proptereaquod  paucas  occasiones 
sese  mihi  obtulerunt  hunc  morbum  cog¬ 
noscendi,  et  nulla  spe  aliquid  novi  in  lucem 
proferendi  accensus,  sed  leges  almae  hujus 
acadamiae  obtemperans,  nunc  profero  meam 
sententiam  de  historia,  et  curatione  hujus 
morbi  quam  brevissime  potero*  Symptoma¬ 
ta  propria  peculiariaque  hanc  affectionem 
artis  coxendicis  manifeste  ostendunt,  quo¬ 
rum  tamen  plurima  sunt  praeterita  vel  mag¬ 
nopere  neglecta,  et  minus  agitur  de  cura¬ 
tione  hujus  morbi  nimis  frequentis  et  optima 
remedia  postulantis,  quam  de  aliis  momenti 
nullius  et  sese  rarius  offerentibus.  Morbus 
ad  hanc  strumae  speciem  pertinere  videtur 
quae  articulis  permagnis  insidet ;  sed  ejus 
tentatio  multo  magis  insidiose  evadit,  hinc 
mora  vel  ambiguitas  in  ejus  eventum  futu¬ 
rum  praesagiendo,  semper  medenti  est,  et 
tandem  insanabili  ulcere  facto,  lenta  tabe 
aegrum  consumit :  Insidia  ejus  aggressus  est 

ubique  animadvertenda  in  scriptis  eorum, 
qui  de  hac  re  tractaverant,  et  id  nunc  usu 
compertum  habemus  morbum  per  varia  sta¬ 
dia  pro  conjectura  judiciique  dissimilitudine 
multum  spatii  prsebere.  Haec  pauca  praefa¬ 
tus  ;  ad  symptomata  tractandum  nunc  in  or¬ 
dine  progredior. 


SYMPTOMATA. 

Omnes  mortales  huic  teterrimo  malo  ob¬ 
noxii  sunt ;  sed  pueri  ex  cunabulis  ad  annos 
quindecem  multo  frequentius  patiuntur;  tam¬ 
etsi  illi  huic  sunt  dediti,  nihilominus  juve¬ 
num  vel  senum  sic  laborantium  frequentia 
haud  est  aspernanda.  Hicce  morbus  sensim 
et  paulatim  invadit,  et  prima  symptomata 

sic  insidiose  eveniunt  ut  vix  diu  percipienda : 
scilicet,  languor  et  animi  hebetudo,  simul 
comitantibus  artus  dolore  haud  acuto,  sensu- 
que  ponderis  fatigationisque  partis  affectae  ; 
qurn  non  animum  alicujus  ad  se  ipsa  conver¬ 
tunt,  praesertim  si  in  pueris,  quia  iis  valde 
usitata  ;  indicia  gradatim  sese  ostendunt, 
imbecillitas  nullius  momenti,  atque  membri 
lassi  claudicatio,  haec  plane  demonstrant  hunc 
articulum  cum  aliqua  affectione  affici,  et  si 
medicus  ad  haec  non  animum  attenderit,  vel 


si  eadem  spectaverit,  ut  non  alicujus  mo¬ 
menti  et  immerita  juxta  scientiam  medicam 
tractari  ;  unica  spes  quae  aegro  fuit,  ex  anci- 
piti  morbo  ad  sanitatem  redigendi ;  nunc 
penitus  deleta  est.  In  primis  stadiis,  dolor 
in  genu  adoriens  hunc  morbum  praecipue  os¬ 
tendit  et  qui  mgrum  in  lecto  acerrime  aggre- 

i 

ditur,  ex  somniis  excitandoque,  et  cum  ge¬ 
mitu  plorabili  afficiente.  Notatum  fuit  ob¬ 
servatoribus  peritissimis  dolorem  non  in  re¬ 
gione  morbi  semper  permanere  sed  per  to- 

tum  membrum  descendere,  iter  vasti  externi 
musculi  ad  ge7iu  sequentem,  et  saepe  vestigia 
nervi  sciatici  usque  ad  talum*  Aditus  inter- 

i 

dum  genu  affectionis  aspectum  gerit,  et  in 
hunc  finem  tractatur  ;  tandem  nullo  vero  af¬ 
fectu  ibi  loci  deprehenso,  vel  nil  modestiae  in 
flectendo  vel  in  extendendo  genu  artum, — • 
oportet  curiosius  perquirere,  an  articulus 
coxae  laboret  necne ;  ut  ejus  motus  aegro  do¬ 
lorem  affert.  Ex  hoc  errore  multum  injuriae 
aegro  orietur,  non  ex  ullis  applicationibus 
genu  appositis,  sed  quod  solum  in  hoc  stadio, 
de  eventu  bene  interpretari  possumus,  et  nil 
dubito  dummodo  inveniremus  hunc  morbum 
in  hoc  stadio  adorientema  quin  quies  et  de- 
tractio  sanguinis  frequens  ex  parte  quam 
proxime  laboranti  rem  ad  exitum  faustum 
perducant,  vel  suppetias  maximas  aliis  reme¬ 
diis  ferant :  Forsan  attentio  medentis  artum 
coxae  inquirentis ;  situi  mali  ex  dolore  im¬ 
moto  post  trochantorem  majorem  simul  cum 
inguinis  temeritate  diligenter  incumbat,  ta- 

men  nimis  fit,  ut  haec  et  alia  signa  jam  me^ 
inorata,  nulla  manifesta  laxatione,  vel  nulla 
externa  mutatione  coloris  comitante,  nihili 
aestimantur  et  ex  lumbricis  intestinorum  vel 
exercitatione  vehementiori,  in  pueris  et  si 
provectus  aetate  sit  aeger,  ex  podagra  vel 
rheumatismo  inepte  oriri  feruntur. 

I 

Indagemus  deinceps  ea  symptomata,  quas 
hunc  morbum  designare  ulterius  spectant. 
In  aperto  est,  magnitudinem  membri,  func¬ 
tionibus  ejusdem  morbo  impeditis,  fere  di¬ 
minui  et  musculos  emacrescere,  hoc  simul 
cum  claudicatione  perspicue  demonstrat 
omnia  in  eodem  membro  minus  valere,  et 
si  haec  claudicatio  non  affectioni  spinae  vel 
alicui  recenti  injuriae  imputari  possit,  opor¬ 
tebit  artum  coxae  in  suspicionem  ducere, 
praesertim  cum  dolor  ejus,  pressura  prae  ace¬ 
tabulo  facta,  valde  accrescit.  Elongatio 
membri  est  symptoma  quod  hanc  opi¬ 
nionem  cum  sua  auctoritate  confirmat  et 

hoc  accurate  videatur  ex  prsece^is  a  Dom. 
Ford  memoratis  ;  aegro  supinus  jacente^ 

utroque  crure  apte  extenso,  ut  invicem  com- 

• 

paretur ;  patella  et  corldyli  femoris  membri 
laesi,  infra  eas  integri  partes  satis  evidenter 
apparebunt ;  vel  major  trochanter  vel  ex¬ 
ternus  malleolus  tibiae  consentaneis  partibus 
membri  integri  conferantur,  aegro  dum 
erecto  convexitas  natis  deficitur  et  macies 
glutaei  maximi  affecti  lateris  plane  conspi- 
ciatur,  etiamque  notetur  pondus  corporis 
cum  ambobus  pedibus  non  pariter  adjuvari^ 
nam  membrum  affectum  non  potest  susti¬ 
nere  pondus  corporis  ut  decet,  quia  ^eger 
extrorsum  e  corpore  genu  flexo  eminet ;  et 
tantum  cum  digitis  pedis  membri  laborantis 
humum  attingit.  liic  situs  corporis  dolore 
magis  vacat  et  omnis  conatus  ad  membrum 
extendendum  dolorem  "affert,  postquanl 
claudicatio  aliquandiu  manserit ;  multo  ce¬ 
lerius  augetur  et  aegrotum  impellit  ut  auxi¬ 
lium  e  manu  peteret  ad  artum  movendum. 

hsec  difficultas  artum  movendi  matutino  tem¬ 
pore  pate^  interdum  nonnihil  immunuitur 
usque  ad  vesperum,  cum  dolor  et  fatigatio 
ingravescunt,  quando  seger  in  lecto  est, 
femur  plerumque  inclinatur,  et  omnis  co¬ 
natus  ad  hanc  positionem  mutandum  cum 
maximo  dolore  comitatur,  qui  praesertim 
augetur  aegro  nitente  ad  membrum  exten- 
dendum.  Revera  disrnum  notatu  est  con- 

O 

stitutionem  per  totum  hujus  stadii  nil  aut 

1 

parvum  detrimenti  accipere,  et  niinc  ad 
stadiuni  secundum  progredimur. 

Elongatio  membri  non  diu  vexat,  et  ejus¬ 
dem  contractio  sero  vel  citius  locum  oc¬ 
cupat,  hac  sese  monstrante,  de  suppura¬ 
tione  timendum  est,  ad  ejus  accessum  omnia 
symptomata  ingravescunt  et  haec  febre  progre¬ 
diuntur,  quae  juxta  inflammationis  naturam 
in  aegris  cum  discrimine  comitatur.  Si  ab  vi 
externa  proveniret  morbus  5  partes  vicinae 
tumidae  dolentesque  evadunt  et  symptomata 


DE  MORBO  COXARIO. 


9 


synochae  instant,  dolore  remittente  tumor  in 
regione  artus  apparet  et  in  suppurationem 
abiit,  super  vastum  externum  vel  ad  inguen 
interdumque  in  superiore  coxendicis  parte^ 
Dummodo  inflammatio  sit  chronica  aeger  non 
multum  excitationis  ex  dolore  patitur  pro¬ 
clivitate  ad  suppurationem  sese  ostendente. 
Nunc  tumor  et  rubor  circa  clunem  inten¬ 
duntur  ;  posteaque  membrum  contrahitur 
et  omnia  signa  luxationis  ossis  femoris  sur¬ 
sum  et  exterius  perspicue  apparent ;  in 
eodem  tempore  membri  motus  plurimum 
imminuitur  et  omnis  conatus  pedem  humo 
applicandi,  occasionem  magno  dolori  et  aegri¬ 
tudini  praebet ;  tandem  aeger  omnem  potes- 
«■ 

tatem  membri  amittit,  et  cogitur  cum  in¬ 
tegro  membro  totum  pondus  suppeditare 
dum  aliud  nec  diutius  truncum  sustinendo 
idoneum,  dolens  corpori  appendix  restat. 
Haec  pro  longo  vel  brevi  tempore  manent, 
donec  pus  (abscessu  prorumpente)  commistis 
coagulis  et  natura  sero  lactis  assimile  effun- 

ditur :  qu6d  si  apertura  pus  exire  haud 
facile  sinat,  seger  profecto  fit  obnoxius  do¬ 
loribus  vehementissimis  ex  pure  incluso, 
quod  interdum  cavum  pelvis  intrat  aut  in 
rectum,  vesicam  urinariam,  vel  vaginam  ef¬ 
funditur  et  hoc  dejectiones  purulentae  satis 
manifeste  testantur.  Si  non  fuerit  finis  hujus 
morbi  suppuratione  nunc  facta ;  totum  ace¬ 
tabuli  cartilagines  ligamentaque  penitus  de¬ 
lebuntur  et  morbo  perstante,  proxilnse  ossis 
innominati  partes  simul  cum  capite  cervice¬ 
que  ossis  femoris  cariei  fuerint  obnoxiae. 
In  hoc  tempore  pessima,  quae  comitantur  af¬ 
fectiones  omnis  magni  articuli,  plerumque 
occurrunt,  nempe  languor,  cibi  fastidium 
diarrhoea,  febris  hectica,  nocturni  sudores, 
e  quibus  tandum  vita  prorsus  inops  et  mise¬ 
randa  cum  optata  morte  commutatur.  Etiam¬ 
si  febris  hectica  in  propriis  partibus  (ut  vita¬ 
libus)  suppurationem  comitatur,  tamen  minis 
frequenter  accidit  eandem  in  pluribus  in¬ 
flammationibus  articulorum  majorum  multo 

ante  puris  formationem  supervenire,  eo  fit 
ut  in  hoc  stadio  morbi,  summa  ope  nitere¬ 
mur  diminui  vel  sustollere  omnia  pessima 
quse  hoc  fatale  signum  comitantur.  Si  hsec 
miserrima  non  apparuerint  et  vires  aegri  non 
minime  resolvantur,  forsan  ille  sed  post¬ 
quam  in  cubile  diu  detentus,  convalescat 
cum  torta  coxa,  membroque  confecto,  quod 
aut  nexum  parum  securum  cum  osse  innomi¬ 
nato  habet  aut  ope  anchyloseos,  acetabulo 
innititur.  ^gri  interdum  ex  stadio  sup¬ 
purante  convalescant,  membro  plus  minusve 
contracto,  fistulae  modo  sanantur,  modo  per 
longum  tempus  pus  ex  his  effluit  donec  pro¬ 
clivitas  ad  anchylosim  apparet,  qua  postea 
sensim  firmata,  tandem  membrum  par  evadit 
in  corpus  sustinendo,  nunc  aeger  quotidie  con¬ 
valescens,  demum  ambulare  incipit,  et  ejus 
robur  quoque  ab  exercitatione  levi  augescit. 
Hic  finis  plerumque  contingit  junioribus  et 
reditus  ejusdem  ex  noxis  levioribus  admotis 
est  metuendus,  sed  non  fauste  contingit  pro» 

vectioribus  astate,  nam  suppuratio  iis  plerum¬ 
que  occidit. 

Suppuratio  non  seinper  ulcerationem  nec 
elongationem  femoris  ideo  consequantur, 
nam  indies  exempla  multa  obvenerunt  et 
mihi  fuerint  occasiones  in  quibus  aegri  omnia 
stadia  sine  externa  suppuratione  passi  sunt 
etiamque  dignum  est  notatu,  ut  quaedam 
exempla  occurrunt,  in  quibus  morbus  per 
varia  stadia  processit  cum  nonnullis  signo¬ 
rum  graviorum,  nempe,  elongatione,  con¬ 
tractioneque  membri  et  suppuratione  jam 
facta ;  sine  ulla  febre  vel  ullo  malo  symp¬ 
tomate  ;  sed  haec  sunt  perrara.  Si  articulus 
ad  anchylosim  spectat  omnis  nisus  cum  mem¬ 
bro  affecto,  in  truncum  sustinendo  vel  levis 
exercitatio,  hac  nondum  perfecta,  erit  causa 
magni  doloris  atque  irritationis  articuli,  aut 
forsan  omnia  symptomata,  longe  pejora  de¬ 
terentur  :  igitur  ad  articulum  sanandum 

summa  quies  membri  cum  multis  aliis  rebus 

( 

est  necessaria.  Nunc  memoravi,  quantum 
scio,  omnia  signa  qu^  morbi  stadia  diversa 
notant. 


DE  CAUSIS  HUNC  MORBUM  INDU-. 

CENTIBUS. 

VARiiE  opiniones  de  causis  semper  existe- 
runt,  tamen  ratio  earum  certe  obscura  ad¬ 
huc  incognita  esse  videatur.  Alii  ex  scro- 
phula  ejus  originem  trahere  arbitrantur,  nam 
plerique  omnes  sic  vexati  aut  parentibus 
strumosis  nati  fuerunt  aut  indicia  strumosa 
plus  minusve  manifesta  adsunt  iis  hoc  morbo 
jam  affectis,  ideoque  probabile  est  vitium 
hujus  morbi  semper  vere  strumosum  posse 
haberi.  Alteri  ab  impetu  externe  illato,  aut 
ab  frigore  diu  corpori  applicato  aut  ab  exha¬ 
latione  terta  terree  originem  accepisse. 

Dom.  JoHANNES  Bell  scrophulam  ejus  prin¬ 
cipem  causam  minime  dubio  contendit,  pu- 
tatque  conditionem  hujus  articuli  imperfecte 
formatam,  simul  cum  injuriis  quibus  peri- 
ditetur,  dum  pondus  corporis  semper  sus¬ 
tinet,  hoc  malum  in  hac  parte  toties  in¬ 
ferre. 

Hicce  morbus  frequenter  occurrit,  cum 
causa  nulla  idonea  potest  reddi  praeter  indo¬ 
lem  corporis  strumosam  nunc  excitatam  ;  id, 
quod  in  nonnullis  constitutionibus  ex  causis 
quam  levissimis  accidit. 


DE  PATHOLOGIA. 

In  primis  accessibus  pathologia  profecto 
deest,  cujus  rationem  reddere,  non  difficile 
esse  videtur,  proptereaquod  nulla  videndi 

ejus  perniciosas  tentationes  occasio  meden- 
tibus  est  etiamque  opis  ex  aliquo  raro  peti¬ 
tur,  ante  malum  in  cursu  ejus  pernicioso 
multum  processit ;  hinc  quicquid  de  hoc 
stadio  nos  fimus  certiores,  fuit  patefactum  ex 
sectione  eorum,  qui  ex  aliquo  morbo  fuere 
mortui,  dum  sub  eodem  laborantes;  sed 
cum  morbus  cursu  regulari  per  varia  stadia 
procedit  et  tandem  in  morte  desinet ;  omnes 
partes  articuli  detegimus  ruina  implicari, 
magna  parte  Ilii,  Ischii,  et  Pubis  carie 
corrupta  et  partes  vicinae  plerumque  adeo 
mutantur  ut  scrutari  eas  impossibile  fit* 

Dom.  Ford  de  hoc  morbo  agens  haecce 
verba  habet.  The  foregoing  cases,  duly 
“  considered,  suggest  various  reasonings, 
“  and  seem  to  warrant  the  following  con» 
clusion,  namely,  that  a  morbid  state  of 
the  cartilages  and  bones,  which  form  the 
“  hipjoint,  is  the  real  origin  and  efficient 
cause  of  the  whole  train  of  alarmin^r 

symptoms  which  accompany  this  dis- 
ease,  from  its  earliest  appearance  to  its 
ultimate  termination 

Ex  his  patet  cartilagines  ossaque  primo 
morbida  fieri  et  non  telam  cellulosam  ar¬ 
tusque  involucra  ut  De  Haen  aliorumque 
scripta  sic  nos  illicerent  putare  nam  iis  ap¬ 
paruit  partes  articulo  adjacentes  tantum  in 
stadio  provecto  affici  itaque  in  primo  stadio 
morbus  facile  sanandus  est.  Nonnulli  in  animo 
conceperunt  acorem  synovia  articulum  in 
ruinam  trahere  itaque  iis  videtur  instanter 
exitum  dare,  arte  facta  in  articulo  aper¬ 
tura. 


^  Vide  page  25. 

prognosis: 

■•fi- 

Multum  ambiguitatis  quidem  prognosim 
hujus  vitii  obscurat,  certum  est  ut  difficultas 
recentiora  signa  hujus  morbi  accurate  dis¬ 
tinguendi  vetat,  quo  niinus  primo  de  eventu 
judicemus.  In  stadio  hujus  morbi  primario, 
si  inflammatio  articuli  aptis  remediis  sedanda 
sit,  et  si  ab  externa  injiiria  veniat,  finis  erit 
faustus.  Sed,  si  strumae  signa  sese  ostendunt, 
judicandum  est  de  vi;  quae  corpus  infestat. 
Prognosis  plerumque  est  mala,  quum  re¬ 
media  quibus  utimur,  haud  valeant  solvere 

y 

morbum  incipienteih ;  aetate  praesertim  pro¬ 
vectioribus,  hi  enim  prae  aliis  periclitantur 
et  saepius  suppuratione  facta  opprimuntur, 
sed  non  tam  infausta  cum  pueris,  nani 

vitium  in  iis  medicinam  magis  frequenter 
admittit,  de  his  vero  inducant  prognosti- 
care  indicia  plus  minusve  saevientia,  atque 
vis  struma  cum  qua  corpus  infestatur.  Pes¬ 
simis  signis  aggredientibus,  quae  evidenter 
denotant  suppurationem  non  ita  longe 
abesse,  oportebit  nos  de  eventu  caute  prae¬ 
dicere.  Suppuratio  in  magna  quantitate  est 
aegro  semper  periculosa,  si  tamen  quantitas 
puris  non  esset  permagna  et  si  pessima  signa 
abscessu  prorumpente  mitescerent  ex  idonea 
curatione  membro  contracto  et  anchylose 
affecto  aeger  convalescat ;  sed  si  graviora 
permaneant  simul  cum  suppurationibus  circa 
artum  perpetuis  morbum  occisurum  verisi¬ 
mile  est.  In  exemplis  mitissimis  prognosis 
est  semper  dubia  et  incerta^ 

RATIO  QUORUNDAM  SIGNORUM. 

Dolor,  sensus  ponderis,  et  claudicatio 
membri,  quae  in  principio  morbi  percipie¬ 
bantur;  inflammationi,  quae  semper  articulum 
plus  minusve  afficit,  tribuuntur.  Interdum 
glandulae  inguinis  turgent,  fortasse  ex  con¬ 
sensu  qui  inter  eas  et  partem  inflammatam, 
est.  Aditus  doloris  interdum  genu  affec¬ 
tionis  aspectum  gerit,  ex  nervo  sciatico  sedi 
morbi  vicino  reddi  potest  et  dolorem  plerum¬ 
que  vestigia  hujus  nervi  tam  in  hoc  morbo 
quam  in  nervosa  sciatica  mihi  persequi  vide¬ 
tur.  De  elongatione  membri  causa  ejus  in- 

« 

ter  auctores  multum  disputatur.  Aliqui 
longitudinem  membri  ex  ligamento  rotundo 
relaxato  aut  acetabulo  ab  liquore  effuso  ia 

capsulam  distenso  reddendam  posse  putavere. 
Alteri  ex  capite  femoris  tumido  simul  cum 
densatione  acetabuli.  Secundum  Hun- 
TER  et  alios  ortum  habet  ex  situ  pelvis  obli¬ 
quo  ;  tubere  seu  parte  inferiori  ischii  lateris 
affecti  deorsum  extendenti  infra  eandem  sani 
partem  lateris  comperto.  Dom.  Falconeb 
hanc  mutationem  pelvis  praecipue  observavit 
sed  noluit  huic  ratiocinationi  ut  approbatae 
fidere,  nam  putat  mutationem  pelvis  aliqua 
ex  parte,  membri  pendentis  ponderi  trihu- 
endam  esse.  Mihi  non  decet  explanationem 
proponere,  quum  auctores  non  parvi  nomi¬ 
nis,  inter  sese  tam  discrepant.  Igitur  in  ver¬ 
bis  poetae  dicam  :  Nec  meum  est  inter  illos 
tantas  componere  lites.”  De  contrac¬ 
tione  membri.  Hsec,  actioni  musculorum 
qui  superiori  ossis  femoris  parte  adhmrentj, 
imputatur  :  et  ii  partibus  multum  corruptis, 
cum  multa  facilitate  agunt :  quando  cartilagi¬ 
nes,  ligamenta,  &c.  penitus  delebuntur;  majc- 
ima  sit  contractio,  posteaque  luxatio  sequi- 

tur.  Febris  hectica  cum  aliis  pessimis  signis 
ab  causis  duabus,  nempe  ab  puris  absorp¬ 
tione  vel  ab  irritatione  quam  afScit  inflam-» 
matio  articuli  eorum  originem  habere  puta¬ 
tur  :  cum  hectica  longo  ante  ullam  ad  sup¬ 
purationem  proclivitatem  sese  ostendit,  ca% 
sse  postremse  ascribere  necesse  eriL 

i 

i 

Ex  scriptis  Hippocratis  et  Celsi,  cei% 
tiores  facti  sumus,  hunc  morbum  multum 
in  eodem  modo,  cum  antiquis  tractatum 
fuisse,  ut  quo  nunc  utimur,  tamen  ratio  me¬ 
dendi  paucis  morbis  minus  quam  in  hoc  in- 
telligitur  et  pauca  remedia  fauste  usurpata 
isunt.  Interna  remedia  in  hoc  morbo  non 
feliciter  applicata  sunt  \  parata  hydrargjri. 

antimoriii  et  ferri,  spongia  usta,  conium  ma¬ 
culatum  et  varia  alia  ad  vires  confirmandas, 
omnia  inutilia  evaserunt.  In  prima  sympto¬ 
mata  percipiendo  jam  fortunati  fuerimus; 
utilissima  remedia  sunt  frequens  sanguinis 
detractio  per  hirudines  et  scarificationes 
fomentis  csimul  adhibitis,  et  ante  omnia, 
quies  immota. 

Melius  est  parvas  sanguinis  detractiones 
saepe  iterare,  quam  multum  uno  tempore 
detrahere,  nam  ex  usu  compertum  habemus 
sanguinis  detractionem  in  parva  quantitate 
non  ad  aegrotum  debilitandum  spectare 
eandemque  in  morbum  superando  magis 
feliciorem  eventum  habere.  Inflammatione 
acuta  non  instante,  haec,  remedio  poten- 
tissimo  tantym  impedimentis  sunt.  Ab 
omni  aevo  in  hunc  fere  diem,  lavatio  mari¬ 
tima  in  omnibus  strumae  affectionibus  usur¬ 
pata  fuit  et  etiam  in  presenti  tempore  saepe 
videmus  ipsissimas  ex  usu  multum  levatas, 


DE  MORBO  COXARIO; 


23 


hac  de  causa  in  primis  accessibus  morbi, 
haud  improbabile  est  lavationem  mremque 
maritimam,  strumae  proclivitatem  sic  com¬ 
primere  et  corpori  novas  vires  sic  addere, 
ut  partes  proximae  affectae  integram  actionem 
ad  sese  resumant.  Dom.  Ford,  magno  usu 
doctus,  afSrmat  (quamprimum  symptomata 
sese  ostendunt,  quae  cariem  praevalentem 
atque  instans  suppurationis  periculum  ma¬ 
nifeste  denotant)  lavationem  maritimam  pes¬ 
simis  hujus  morbi  frequentur  succedi ;  verum- 
tamen  dicit  remedium  esse  quod  debet  ten- 
tari,  incipiente  morbo  et  tepidam  lavationem 
in  balneo  ex  aqua  vel  maritima  vel  fontanea 
composito  non  objectionibus  ad  lavationem 
in  mare,  obnoxiam  esse.  Contra,  Dom. 
Crowther  usum  rerum  calidarum  quasi  ad 
suppurationem  efficiendum,  spectantium 
condemnat,  et  opinatur  frigidas  applica¬ 
tiones  in  morbi  principio  valde  prodesse. 
Inter  has  opiniones  diversas  j  eam  a  Dom. 

Ford'  traditam  amplector,  quia  eadem  magis' 
universe  recepta  fuit  et  magis  prospere  eva¬ 
sit.  Doctores  Charlton,  Falconer,  et 
Oliver,  in  primo  stadio  (praesertim  in  juve¬ 
num  exemplis)  aquis  Bathonicis  laudem  mag¬ 
nopere  tribuerunt  sed  asseverant  pessima  in¬ 
dicia  hujus  morbi  earum  usum  semper  sequi ; 
si  inflammatio  magna  esset  vel  ad  suppura¬ 
tionem  ulla  proclivitas :  Remedium  afferre 
cariei  vel  huic  corporis  habitudinem  coer¬ 
cere,  animus  medentis  in  primis  stadiis  mor¬ 
bi  attente  incumberet :  quae  si  neglecta, 
articulum  certe  consumat  forsanque  vitam 
aegroti ;  videtut  irritationem  quam  proxime 
parti  affectae  arte  factam  et  pro  satis  tern- 
poris  continuatam,  actionem  vasorum  parte 
euntium  morbosam  peditentim  diminuere, 
et  tandem  in  toto  morbum  subigere.  Nulla 
ex  omnibus  remediis  in  ordine  stimulantium 
positis  apparent  meliorem  effectum  habere, 
quam  epispastica  perpetua  ex  quorum  usu 

externa  irritatio  continuo  permanet,  et 
plena  humoris  detractio  ex  magna  superficie 
abunde  producitur,  hinc  actio  epispastici 
tam  amoti  ex  parte  laboranti  aliquantulum 
compensatur.  Adducerem  auctoritatem 
scriptorum  reverentia  dignorum  compro¬ 
bare  felicissima  effecta  ex  epispasticis  in 
principio  cariei  ossium  evadentia,  sed  faten¬ 
dum  est  hunc  morbum  ex  superficie  tara  re¬ 
motum  actioni  et  utilitati  vesicatorium  con- 
fertim  non  posse  subjici.  In  quibusdam  com¬ 
moda  ex  vesicatioriis  in  principio  morbi 
adhibitis,  sic  mira  fuerant  ut  proclivitas 
ad  cariem  pro  tempore  reprimatur  et  veri¬ 
simile  est  aegros,  si  in  hujus  remedii  usu 
constanter  perstiterant,  toto  convaluisse. 
Saepe  accidit  aegros  amicosque  huic  aspero 
remedio  aversari,  nempe  ex  difficultate  in 
urinam  expellendo  ab  ejus  usu  oriente,  et  in 
aliis,  hoc  non  omnino  applicari  potest. 
Varia  emplastra  stimulantia  pro  levamine 
hujus  morbi  cum  simile  intentione  ut  epis- 

pastica  fuerunt  commendata,  multaque  ex¬ 
empla  notatione  digna  in  lucem  prolata 
fuere :  sed  si  haec  prospere  evasissent ; 
equidem  eorum  usus  non  nunc  prohibiren- 
tur:  tamen  haec  ab  primis  auctoritatibus 
recommendata  adhuc  tentamen  merentur. 

i 

Si  vesicatoria,  haec  incommoda  jam  memorata 
producerent ;  ad  setacea  vel  ad  ulcus  caus¬ 
tico  factum  confugiendum  est :  sed  vesica¬ 
toria  in  omnibus  (praesertim  in  morbi  initio) 
anteferenda  sunt.  Setacea  in  sanatione 
hujus  morbi  inveniuntur  exitum  parum  feli¬ 
cem  habere  et  nunc  in  dissuetudinem  ab¬ 
eunt  ;  sed  ulcus  caustico  factum  saepe  op¬ 
time  evasit  et  nunc  in  omni  stadio  ut  maxi¬ 
mum  remedium  usurpatur,  bonaque  effecta, 
quae  ex  ejus  usu  in  morbis  huic  similibus 
producuntur,  huic  periculo  favent.  Vesica- 
torium  vel  ulcus  caustico  factum  est  poten- 
tissimum  remedium  in  suppurationem  com¬ 
primendo  etiamque  in  stadio  provecto  nii 
dubii  remanente  quin  caries  adsit  j  femore 

eontracto  et  omnibus  infaustis  ingravescenti¬ 
bus,  alterutrum  horum,  effectum  felicissimum 
habebit  et  forsan  proclivitatem  ad  cariem  om¬ 
nino  dimoveat.  Ulcus  simile  huic  cum 
caustico  factum,  bene  notum  fuerat  anti¬ 
quis  sed  modus  inhumanus  idem  peragen¬ 
di,  et  terror,  quem  in  aegro  semper  excita¬ 
vit,  merito  efficerant  hunc  modum,  scilicet 
formationem  ulceris  cum  candentibus  fer¬ 
ramentis  ;  tote  rejici.  Hoc  iterum  induc¬ 
tum  fuit  ad  hunc  morbum  sublevandum,  sed 
non  in  eodem  immani  modo  usurpatum  fuit. 
Nitras  argenti  a  Dom.  Ford  laudatum,  caus¬ 
ticum  est  quo  pro  ulceris  formatione  saepis¬ 
sime  utimur ;  forsitan  haud  indignum  erit 
facere  mentionem  quomodo  ulcus  formatuiv 
Causticum  aqua  madefactum  ad  partem  atteri¬ 
tur  donec  superficies  speciem  subobscuram 
corrosamque  sibi  assumeret ;  tunc  materia 
caustica  abluitur,  posteaque  cataplasma 
emolliens  parti  corrosivae  applicatum,  ex- 
pulsui  partis  mortuae  maximum  opem  affert." 

Ulcus,  secundum  Ford  ad  unum  pollicem 
longum  et  amplius  semipollue  latum  in 
magnitudine  extenderet,  quod  decem  vel 
duodecem  pisa  contineat.  Pisa  post  partis 
mortuse  dejectionem  interponuntur  irrita¬ 
tionemque  facere  et  ulceris  labiorum  con¬ 
junctionem  compescere.  Si  hsec  (ut  ssepe 
evenit)  quamprimum  interposita,  partem 
summo  dolore  afficirent,  oportebit  horum 
usum  intermittere  donec  dolor  et  irri¬ 
tabilitas  penitus  remiserunt.  Si  ulcus  non 
bene  egerit,  cujusdam  unguenti  stimulan¬ 
tis  perpetua  applicatio,  ut  fiat  assidua  pro¬ 
fusio,  juvabit,  et  ceratum  sabinae  a  Dom. 
Ckowther  introductum  nunc  maxime  uten¬ 
dum  est. 

Ex  omnibus  partibus  circa  coxam  pro  ul¬ 
ceris  insertione,  nullus  locus  sic  idoneus  ap¬ 
paret  quam  pars  externa  femoris  paulo  post 
trochanterem  majorem.  Haec  pars  satis  vi- 
!gina  est  ei  laboranti  ut  nihil,  ni  integumenta 

communia  inter  articulum  et  ulcus  externum 
interest  et  minus  incommodi  aut  in  sedendo, 
ambulando,  vel  in  decumbendo  orietur, 
Hicce  modus  tractandi  tempestive  usurpatus 
saepissime  felicem  eventum  habet,  aut  in 
morbum  sanando,  vel  in  anchylosim  perfi¬ 
ciendo  et  semper  in  nostra  manu  est  cum 
ope  hujus  remedii  curationem  facere  nisi  in 
his  exemplis  ubi  suppuratio  externa  ante 
applicationem  caustici  supervenisset :  Nunc 
agimus  de  hoc  morbo  systema  invadente  et 
hoc  liquet  ex  signis  supra  recensitis,  syste¬ 
ma  praesertim  e  suppuratione  in  ruinam  tra¬ 
hitur  itaque  cavendum  est  de  formatione 
ejus  :  abscessu  nunc  formato  traditum  est  ab 
experientia,  nos  in  natura  omnino  confidere 
et  non  huic  exitum  dare  cum  caustici  vel 
scalpelli  applicatione.  In  hoc  oritur  discri¬ 
men  inter  suppurationes  articulorum  et  alia¬ 
rum  partium  corporis :  incisione  in  articulo 
nunc  facta  ad  exitum  puri  dandum,  de  arti¬ 
culo  actuna  est,  propter  aerem  ingredientem  : 

et  nunc  proclivitas  ad  cariem  magnopere  au* 
getur  et  omnia  symptomata  ingravescunt. 
Ab  usu  discimus,  os  morbidum  (si  aer  sit 
exclusus)  faustum  eventum  saepe  edere, 
etiam  que  magna  superficies  ossis  sit  morbida, 
eadem  sine  ullo  magno  detrimento,  ad  sani¬ 
tatem  redigitur  modo  integumenta  non  aper¬ 
ta  fuerunt.  Partis  in  abscessum  evadentis 
apertura  sponte  edita  forsitan  foret  tam  parva 
ut  pus  gradatim  proflueret  et  facilis  aditus 
aeri  multo  promptius  excluditur  j  quam  si 
abscessus  caustico  vel  scalpello  aperiretur  et 
nunc  vires  naturse  et  bona  affecta  medicinae 
in  auxilium  vocantur.  Remediis  ad  cariem 
propellendum  incassum  tentatis  et  constitu¬ 
tione  magnopere  labefacta  conandum  est 
hanc  roberare  ad  suppurationem  resisten¬ 
dum,  Tonica  ad  hoc  conducunt.  Cinchona 
nunc  et  in  omnibus  stadiis  (ni  inflammatia 
sese  ostendit)  summo  cum  fructu  potest  ad¬ 
ministrari  in  dosibus  quam  magnis  ut  ven¬ 
triculus  tolleret ;  necnon  usurpatae  praepara- 

'tiones  ferri  et  amara,  opium  est  magna  uti¬ 
litate  ad  dolorem  leniendum  et  soporem  in¬ 
ducendum.  Vinum  moderate  adhibeatur  et 
cibus  quam  maxime  nutriens  est  necessarius, 
^gro  maximum  desiderium  hoc  postremo 
fruendi,  sed  in  quibusdam  debilitas  est 
tanta,  ut  appetitus  penitus  abest  in  exem¬ 
plis  hujus  modi  vires  sustinendae  sunt  cum 
cinchona  et  vino.  Sub  hac  curatione  forsan 
mala  symptomata  evanescant,  abscessus  sa¬ 
nescat  et  cura  fauste  terminetur. 

Persmpe  evenit  abscessu  prorumpante  vires 
morbi  tam  praevalere  ut  omne  judicium  fit  ina¬ 
ne  in  his  occurrendo,  nam  hectica  sero  vel  citi¬ 
us  mortem  inducit.  In  morbo  provectiore  op¬ 
ortet  nos  curam  dirigere  ut  fieret  secura  anchy- 
losis  5  qua  succedente ;  in  nostra  manu  erit 
morbum  penitus  tollendi,  quo  modo  anchylosis 
fit,  nondum  perfecte  intelligitur,  tamen  sedulo 
curandum  est  de  postura  et  perfecta  quietu- 
dine  segri,  in  eo  modo  accretio  ossium  (qim 

articulum  formant)  maxime  promoveatur  et 
quod  tota  pressura  ex  corporis  pondere  simul 
cum  omni  irritatione  sit  semota  ;  situs  hori¬ 
zontalis  anteponendus  est.  Idem  vero  max¬ 
imam  attentionem  per  totum  morbi  decur¬ 
sum  postulat  et  dummodo  mgri  morbo  inci¬ 
piente  coacti  fuere  quietem  stricte  obser¬ 
vare  ;  maxima  pars  eorum  bona  affecta  ex 
naturae  auxilio  experiretur.  In  his  exemplis 
ubi  caries  articuli  ad  anchylosim  sine  externa 
suppuratione  progreditur ;  medicina  multum 
valebit  et  sedula  attentio  ad  victum,  coelum, 
vestitum,  et  alias  res  cariei  vel  strumosae  dia- 
thesi  occurrentes,  et  ante  inflammationem  et 
suppurationem  cum  omni  cura  cavendum  est, 
ad  constitutionem  stabilitandum  simul  cum 
xemediis  supra  dictis  exercitatio  petenda  est^ 
sed  oportet  non  hac  frui  antequam  anchylo* 
sis  superveniret,  hac  nondum  perfecta  aeger 
in  discrimen  adducitur  ex  suppuratione  nunc 
iterum  excitata  postquam  terminatio  fatalis 
festine  sequitur,  igitur  si  aeger  exercita- 

tione  egeat,  grallae  ad  corpus  sustinendum, 
sunt  petendae — et  sedulo  praecavendum 
his  caute  diuque  uti,  nec  tam  citius  re¬ 
jicere,  Nunc  memoravi  omnia  remedia 
quae  sunt  maxima  utilitate  in  hunc  mor¬ 
bum  occurrendo  et  dubito  num  feliciora 

adhuc  apparuere. 

Sequens  exemplum  bene  illustrat  pessima 
symptomata  hujus  morbi,  quod  meo  docto 
amico  Dom.  Gul.  Crofts  in  urbe  Corcagi- 
ensi  videri  contigit,  et  cui  ob  hoc  debeo  per¬ 
solvere  grates,  historiam  hujus  sic  mihi  tra¬ 
didit. 

A.  M.  annos  2S  natus,  sanguinei  tempera- 
1  ’’ 
menti  j  in  decimo  anno  cum  morbo  coxario 

'  i 

ingressus  fuerat,  qui  varios  cursus  perficie¬ 
bat,  quoad  ad  suppurationem,  quae,  artu  for¬ 
mato  (cum  capite  femoris  in  dorso  ilii)  de- 

praedationem  morbi,  eo  tempore  termina¬ 
vit,  tamen  in  parte  musculi  glutei  maximi 
superiori  fistula  angusta  remansit  per  quam 
pus  densum  continuo  erat  effusum  :  Ei  bona 
plerumque  salus  fuit  quoad  ad  tempus  supra 
dictum,  tunc  ille  periculo  objectus  ex  fri¬ 
gore,  imbrique  orienti,  cum  signis  synochae 
correptus  fuit.  Haec  per  dies  quatuordecem 
remanserunt,  atque  dolore  acuto  coxendicis 
secuta  sunt  cursum  circa  articulum  porri¬ 
gente, — dolor  sic  iter  tenuit  nulla  ope  remo- 
rante  per  triginta  quinque  dies  et  modo  con¬ 
sueto  fuerat  tractatus,  medicis  trahere  origi¬ 
nem  ex  rheumatismo  opinantibus. 

Postea  dolor  coxendicis  sponte  cessavit  et 
quatuor  tumores  paris  magnitudinis  cum 
nucibus  moschatis  tunc  sese  ostendebant ; 
scilicet,  tres  super  musculos  glutaeos  unumque 
in  perineo.  In  omnibus  fluctuationes  perspi¬ 
cuae  sunt ;  ad  extremum  sponte  aperuerunt 
cum  quantitas  puris  abundans  commistis  coa- 

guHs  et  natura  sero  lactis  assimili  effusa  fuit : 
nunc  ejus  glandula  prostata  incepit  cum  do¬ 
lore  affici,  et  periculo  per  anum  facto,  multo 
auctior  inventa  fuerat :  aeger  ipse  tunc  tem¬ 
poris  cum  dysuria  corripiebatur,  ad  cujus 
medelam  variae  medicinae  sine  ullo  fructu  ap¬ 
plicatae  sunt.  Deinceps  vires  gradatim  de¬ 
ficiebant  atque  desiderium  ilii  fuit  (e  lecto 
sese  surgere  conanti)  sine  ope  catheteris  red¬ 
dere  urinam,  tunc  ejecit  circiter  libram  uri¬ 
nae  pure  commixtae,  quod  erat  simile  ei  ex 
fistulis  effuso.  Sic  vitam  transiebat  per  octo 
vel  novem  menses  pus  ex  urethra  fistulisque 
perpetuo  effundens  ;  ingravescenti  indies  va- 
letudine  viribusque  penitus  fractis,  tandem 
febris  hectica,  vitae  miserabili  finem  opta¬ 
tam  imposuit.  Medicis  videtur  permirabile 
quandocunque  vis  alicujus  momenti  in  uri¬ 
nam  expellendo  fuerat  usurpata  ;  eandem 
in  magna  quantitate  per  fistulas  propelli. 

Cadavere  secto,  caput  cervixque  ossis  fe- 

moris  etiamque  os  innominatum  cariei  tote 
obnoxiae  inveniebantur,  ligamenta  sacrosci- 

atica  omnino  deleta  fuerint;  atque  forameii 
in  ea  parte  ossis  ilii ;  cui  caput  femoris  ad¬ 
haerebat,  nunc  sese  ostendebat.  Sed  impos¬ 
sibile  erat  musculum  iliacum  internum  scru¬ 
tari,  suppuratione  in  ea  jam  facta,  sed  vesica 
urinaria  ilio  adhaerens  distincte  apparuit,  in 
qua  tria  magna  foramina  per  quse  urina  flux¬ 
erat,  niinc  in  conspectum  sese  obtulerunt. 
Comprobato  eorum  indicio  iter  per  quod  uri- 
Tia  effluxerat  quando  aeger  mingere  conatus 
fliit,  tandem  e  tenebris  erumpit; 


